Antalijos tarptautinis oro uostas

Antalijos tarptautinis oro uostas – oro uostas 10 km į rytus nuo Antalijos (Turkija) centro. Per šį oro uostą į prie Viduržemio jūros išsidėsčiusius kurortus (Kemerą, Larą, Kundu, Beleką, Manavgatą, Alaniją) atvyksta didžioji dauguma turistų. Didelis ir šiuolaikinis oro uostas per metus priima beveik 19 mln. keleivių, tarp jų 16 mln. iš tarptautinių reisų.

Oro uoste yra du tarptautiniai ir vienas vietinių reisų terminalas. Remiantis pikinių mėnesių apkrovimu prognozuojama, kad didžiausias oro uosto pralaidumas sudaro 35 mln. keleivių per metus. Oro uostas buvo statomas dvejus metus, o 1998 m. priėmė pirmuosius keleivius.

Turkijos oro uostai